1. **Spôsob zriadenia povinnej osoby, jej právomoci a kompetencie a popis organizačnej štruktúry**

Identifikačné údaje  
Názov: Obec Veľký Čepčín  
Právna forma: obec  
Sídlo: Veľký Čepčín 12  
PSČ: 038 45 Malý Čepčín  
IČO: 00648817

Obec Veľký Čepčín bolo **zriadená** zákonom SNR č. 369/1990 Zb. o obecnom zriadení, a to dňom volieb do orgánov samosprávy, t.j. dňom 23. – 24. 11. 1990.  
  
**Právomoc a kompetencie** obce sú dané:  
- Ústavou Slovenskej republiky,  
- zákonom SNR č. 369/1990 Zb. o obecnom zriadení v platnom znení,  
- ďalšími platnými právnymi predpismi zverejnenými v Zbierke zákonov SR, ktoré sa týkajú obcí,  
- všeobecne záväznými nariadeniami vydanými Obcou Veľký Čepčín  
  
  
**Organizačná štruktúra**

Štatutárnym zástupcom obce je starosta obce.

Výkonnou zložkou obce je obecný úrad.

1. **Miesto, čas a spôsob, akým možno získavať informácie; informácie o tom, kde možno podať žiadosť, návrh, podnet, sťažnosť alebo iné podanie**

 Podávanie žiadostí o sprístupnenie informácií Obcou Veľký Čepčín a ich poskytovanie sa riadi zákonom o slobode informácií.

 Žiadosti o sprístupnenie informácií a akékoľvek iné žiadosti, návrhy, podnety, sťažnosti alebo iné podania možno podať:

* poštou, na adresu Obecný úrad, Veľký Čepčín 12 , 038 45 Malý Čepčín
* elektronickou poštou na e-mailovej adrese obecvelkycepcin@stonline.sk
* osobne počas úradných hodín na Obecnom úrade vo Veľkom Čepčíne.

Zo žiadosti o poskytnutie informácie musí byť zrejmé, ktorej povinnej osobe je určená, meno, priezvisko, názov alebo obchodné meno žiadateľa, jeho adresa pobytu alebo sídlo, ktorých informácií sa žiadosť týka a aký spôsob sprístupnenia informácií žiadateľ navrhuje.

Ak žiadosť nemá predpísané náležitosti, Obec Veľký Čepčín vyzve žiadateľa, aby  
v lehote siedmych dní neúplnú žiadosť doplnil. Ak napriek výzve žiadateľ žiadosť nedoplní, Obec Veľký Čepčín žiadosť odloží.

Žiadosť o sprístupnenie informácií Obec Veľký Čepčín vybaví najneskôr do ôsmich pracovných dní odo dňa podania žiadosti, alebo odo dňa odstránenia nedostatkov na základe výzvy.

Spôsob a výška úhrady nákladov za poskytnutie informácií v zmysle zákona o slobode informácií je upravený Vyhláškou Ministerstva financií SR č. 481/2000 Z. z. o podrobnostiach úhrady nákladov za sprístupnenie informácií a Sadzobníkom úhrad za poskytnutie informácií Obcou Veľký Čepčín.

Proti  rozhodnutiu o nesprístupnení požadovanej informácie je možné podať odvolanie   
v lehote do 15 dní odo dňa doručenia rozhodnutia starostke obce Veľký Čepčín   
na adresu: Veľký Čepčín 12, 038 45 Malý Čepčín

O odvolaní proti rozhodnutiu o nesprístupnení požadovanej informácie rozhoduje starosta obce Veľký Čepčín. Proti tomuto rozhodnutiu nie je možné sa odvolať.

1. **Miesto, lehota a spôsob podania opravného prostriedku a možnosti súdneho preskúmania rozhodnutia povinnej osoby vrátane výslovného uvedenia požiadaviek, ktoré musia byť splnené**

Miesto podania opravného prostriedku:   
Obecný úrad, Veľký Čepčín 12, 038 45 Malý Čepčín

Spôsob podania opravného prostriedku:  
Doručiť poštou alebo osobne do podateľne obce písomné vyhotovenie, resp. podať ústne do zápisnice v podateľni obce, pokiaľ z konkrétneho rozhodnutia obce nevyplýva niečo iné.  
  
Lehota na podanie opravného prostriedku:  
15 dní odo dňa doručenia rozhodnutia, pokiaľ z platnej právnej úpravy a samotného rozhodnutia nevyplýva niečo iné   
  
Poznámka  
Miesto a lehota podania opravného prostriedku sa uvádza v poučení rozhodnutia, proti ktorému opravný prostriedok smeruje.  
  
Súdne preskúmavanie rozhodnutí obce:  
  
Súdnemu preskúmavaniu podliehajú tie rozhodnutia obce, kde to pripúšťa § 244 a nasl. Občianskeho súdneho poriadku, resp. to vyplýva z osobitných právnych predpisov.  
  
Pri preskúmavaní rozhodnutí musia byť splnené obsahové i formálne náležitosti požadované platnou právnou úpravou.

1. **Postup, ktorý musí povinná osoba dodržiavať pri vybavovaní všetkých žiadostí, návrhov a iných podaní, vrátane príslušných lehôt, ktoré je nutné dodržať**Obec Veľký Čepčín vybavuje žiadosti, návrhy a iné podania vždy tak, aby bolo zabezpečené objektívne zistenie skutočného stavu pri zachovaní zásady hospodárnosti a primeranej rýchlosti.  
     
   O žiadostiach, návrhoch a iných podaniach rozhodujú orgány obce - obecné zastupiteľstvo a starostka obce v súlade s platnou právnou úpravou a vnútroorganizačnými predpismi (najmä Štatútom obce , Zásadami hospodárenia a nakladania s majetkom obce , atď.)  
     
   Pri vybavovaní všetkých žiadostí, návrhov a iných podaní sa postupuje v súlade so základnými pravidlami správneho konania - § 3 zákona č. 71/1967 Zb. zákona o správnom konaní.  
     
   Lehoty na vybavenie  
   V jednoduchých veciach bezodkladne. V ostatných prípadoch do 30 dní, ak osobitný zákon neustanovuje inak. Vo zvlášť zložitých prípadoch do 60 dní; ak nemožno vzhľadom na povahu veci rozhodnúť ani v tejto lehote, môže ju príslušný orgán obce primerane predĺžiť.  
     
   Všetky lehoty začínajú plynúť dňom doručenia žiadosti, návrhu a iného podania na obecný úrad.

**Prehľad predpisov, pokynov inštrukcií, výkladových stanovísk, podľa ktorých povinná osoba koná a rozhoduje alebo ktoré upravujú práva a povinnosti fyzických osôb a právnických osôb vo vzťahu k povinnej osobe**  
- zákon č. 369/1990 Zb. o obecnom zriadení v platnom znení,  
- zákon č. 138/1991 Zb. o majetku obcí v platnom znení,  
- zákon č. 500/1991 Z.z. o pôsobnosti obcí vo veciach nájmu a podnájmu nebytových priestorov v platnom znení,  
- zákon č. 582/2004 Z.z. o miestnych daniach a miestnom poplatku za komunálne odpady a drobné stavebné odpady  
- zákon č. 511/1992 Zb. o správe daní a poplatkov v platnom znení,  
- zákon č. 71/1967 Zb. o správnom konaní v platnom znení,  
- zákon č. 564/1991 Zb. o obecnej polícii v platnom znení,  
- zákon č. 50/1976 Zb. o územnom plánovaní a stavebnom poriadku v platnom znení,  
- zákon č. 583/2004 Z.z. o rozpočtových pravidlách územnej samosprávy v platnom znení,  
- zákon č. 523/2004 Z.z. o rozpočtových pravidlách verejnej správy v platnom znení,  
- zákon č. 357/2015 Z.z. o finančnej kontrole a vnútornom audite v platnom znení,  
- Zákonník práce č. 311/2001 Z.z.,  
- zákon č. 552/2003 Z.z. o výkone práce vo verejnom záujme v platnom znení,  
- zákon č. 553/2003 Z.z. o odmeňovaní niektorých zamestnancov pri výkone práce vo verejnom záujme v platnom znení,  
- zákon č. 596/2003 Z.z. o štátnej správe v školstve a školskej samospráve v platnom znení,  
- zákon č. 597/2003 Z.z. o financovaní základných škôl, stredných škôl a školských zariadení v platnom znení,  
- zákon č. 514/2003 Z.z. o zodpovednosti za škodu spôsobenú pri výkone verejnej moci v platnom znení,  
- zákon č. 372/1990 Zb. o priestupkoch v platnom znení,  
- zákon č. 416/2001 Z.z. o prechode niektorých pôsobností z orgánov štátnej správy v platnom znení  
- ďalšie platné právne predpisy zverejnené v Zbierke zákonov SR týkajúce sa obcí.  
  
Zbierky zákonov SR sú k nahliadnutiu na Obecnom úrade vo Veľkom Čepčíne  
  
Všeobecne záväzné nariadenia Obce Veľký Čepčín sú zverejnené na internetovej stránke Obce Veľký Čepčín a sprístupnené k nahliadnutiu na Obecnom úrade vo Veľkom Čepčíne.

1. **Sadzobník správnych poplatkov, ktoré povinná osoba vyberá za správne úkony a sadzobník za sprístupňovanie informácií**

Obec Veľký Čepčín v zmysle ustanovenia § 5 ods. 1 písm. f) zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon  
o slobode informácií) v znení neskorších predpisov a na základe Vyhlášky Ministerstva financií č. 481/2000 Z. z. o podrobnostiach úhrady nákladov za sprístupnenie informácií určuje nasledovný sadzobník úhrad za sprístupnenie informácií

**Fotokópie zo spisov**

1 strana čierno-biela formát A4 á 0,10 €

1 strana čierno-biela formát A4 – obojstranná tlač á 0,15 €

1 strana čierno-biela formát A3 á 0,20 €

1 strana čierno-biela formát A3 – obojstranná tlač á 0,30 €

1 strana farebná formát A4 á 0,15 €

1 strana farebná formát A4 - obojstranná tlač á 0,20 €

1 strana farebná formát A3 á 0,30 €

1 strana farebná formát A3 – obojstranná tlač á 0,40 €

to isté platí pre výstup z tlačiarne

**Nahrávanie na dátové médiá**

na CD – 1 ks á 0,50 €

**Náklady spojené s expedovaním informácií**

obálka formát C6 malá á 0,04 €

obálka formát C5 polovičná á 0,04 €

obálka formát B4 veľká á 0,08 €

obálka s doručenkou á 0,10 €

Poštovné poplatky sa riadia cenníkom Slovenskej pošty, a. s.

Poskytnutie informácie e-mailom a telefonicky sa nespoplatňuje.

Podľa Vyhlášky Ministerstva financií č. 481/2000 Z. z. o podrobnostiach úhrady nákladov   
za sprístupnenie informácií sa úhrada nákladov určí ako súčet nákladov tohto sadzobníka.

Žiadateľ môže uhradiť náklady poštovou poukážkou, bezhotovostným prevodom na účet v banke alebo v hotovosti do pokladne obce.